ཚེ་དང་ལྡན་པ

ཚེ་དང་ལྡན་པ་ཞེས་པ་ནི་བོད་སྐད་དུ་གཞན་ལ་གུས་པའི་སྒོ་ནས་འབོད་པའི་ཐ་སྙད་ཅིག་ཡིན། །
 སྒྲ་བཤད། 
སྤྱིར་བཏང་གི་གོ་དོན།
ཚེ་དང་ལྡན་པ་ཞེས་པ་ནི་སྤྱིར་གཞོན་པ་ལ་འབོད་པར་གྲགས་པའི་ཚིག་ཡིན། །ཨ་ལག་ཤ་ངག་དབང་བསྟན་དར་གྱི་ཤེས་རབ་སྙིང་པོའི་འགྲེལ་པ།
ཟབ་མོའི་གོ་དོན།
ཉོན་མོངས་པ་སྤངས་པས་བསྔགས་པར་འོས་པའི་སྒོ་ནས་ཚེ་དང་ལྡན་པའི་ཕྱིར་ཚེ་དང་ལྡན་པའོ། །དྲི་མེད་བཤེས་གཉེན་གྱི་ཤེས་རབ་སྙིང་པོའི་འགྲེལ་པ། ཉོན་མོངས་སྤངས་ཤིང་ལས་ཉོན་གྱི་སྐྱེ་འཆི་ལས་གྲོལ་བའི་ཚེ་དང་ལྡན་པ་ཞེས་ཉེ་བའི་ཚིག་གིས་སྨོས་པ་ཡིན་ནོ། །ཨ་ལག་ཤ་ངག་དབང་བསྟན་དར་གྱི་ཤེས་རབ་སྙིང་པོའི་འགྲེལ་པ།
 བེད་སྤྱོད། 
མདོ་སྡེའི་སྐབས་སུ།
ཤེར་ཕྱིན་གྱི་མདོ་སྡེ་རྣམས་སུ་སངས་རྒྱས་ཀྱི་མཐུས་ཚེ་དང་ལྡན་པ་ཤཱ་རིའི་བུས་བྱང་ཆུབ་སེམས་དཔའ་སྤྱན་རས་གཟིགས་དབང་ཕྱུག་ལ་དྲི་བ་ཞུས་པར་གསལ། །དྲི་མེད་བཤེས་གཉེན་གྱི་ཤེས་རབ་སྙིང་པོའི་འགྲེལ་པ།རོང་སྟོན་ཤེས་བྱ་ཀུན་རིག་གི་ཤེས་རབ་སྙིང་པོའི་འགྲེལ་པ།ཨ་ལག་ཤ་ངག་དབང་བསྟན་དར་གྱི་ཤེས་རབ་སྙིང་པོའི་འགྲེལ་པ།
བཀའ་བསྡུ་བའི་སྐབས་སུ།
ཚིག་འདི་ནི་བཀའ་བསྡུ་བའི་སྐབས་སུ་བྱུང་བའི་ཚིག་ཡིན་ན་ཤཱ་རིའི་བུ་བཀའ་སྡུད་པ་པོ་ལས་བསླབ་པ་གཞོན་པ་མི་འཐད་པས། །དེས་ན་ཉོན་མོངས་སྤངས་ཤིང་ལས་ཉོན་གྱི་སྐྱེ་འཆི་ལས་གྲོལ་བའི་ཚེ་དང་ལྡན་པ་ཞེས་ཉེ་བའི་ཚིག་གིས་སྨོས་པ་ཡིན་ནོ། །ཨ་ལག་ཤ་ངག་དབང་བསྟན་དར་གྱི་ཤེས་རབ་སྙིང་པོའི་འགྲེལ་པ།
 ལུང་ཁུངས།